Ronald Putans

Ronald Putans (født 19. september 1991, Sigulda, Latvia) er en norsk håndballspiller som spiller for Kolstad Håndball i eliteserien i håndball for menn. Han har tidligere spilt for Nidelv IL, Bodø Håndballklubb (2009–2011), Håndballklubben Herulf (2011–2012) og Drammen Håndballklubb. 

Han debuterte for Bodø i eliteserien mot BSK/NIF 27. september 2009. Han er sønn av Valery Putans, som er mangeårig håndballtrener. Bare ett år gammel kom Ronald med sin familie til Norge og de bosatte seg i Melhus. Hans håndballkarriere begynte som 6-åring for klubben Melhus/Gimse IL. Som 13-åring dro han til Nidelv IL. Han har også spilt på seniornivå for Strindheim IL, som var en samarbeidsklubb med Nidelv IL. Ronald har spilt 26 kamper på aldersbestemt landslag og har 62 mål. Han deburte på Norges herrelandslag i håndball 31. oktober 2012 mot Tyrkia i Stjørdal.

Referanser

Eksterne lenker 
 
 Ronald Putans – Drammen Håndballklubb

Norske håndballspillere
Håndballspillere for Bodø Håndballklubb
Håndballspillere for Drammen HK
Håndballspillere for Kolstad IL
Personer fra Sigulda fylke